Dagur B. Eggertsson er borgarstjóri og leiðtogi meirihluta Samfylkingar , Pírata , VG og Viðreisnar í stjórn Reykjavíkurborgar Rekstrarniðurstaða A-hluta Reykjavíkurborgar var 10% undir áætlun á fyrstu 9 mánuðum ársins , en afkoman nam 5,2 milljörðum króna í stað tæplega 5,8 milljörðum króna . Munaði 595 milljónum króna frá áætluninni . Skattekjurnar voru samt sem áður 174 milljónum meiri en áætlað , eða ríflega 75,4 milljarðar króna , en heildarrekstrartekjurnar voru 782 milljónum minni en áætlað var þegar tekið er tillit til minna framlags frá jöfnuðarsjóði og sölu byggingarréttar . Síðarnefnda talan var ríflega 42% minni en áætlað var eða ríflega 1,1 milljarði króna , og námu tekjurnar af því 1,5 milljarði króna í heildina . Auk þess skýrir borgin lægri afkomu vegna hærri gjaldfærslu lífeyrisskuldbyndinga . Matshækkun húsnæðis Félagsbústaða bætir rekstrartölur samstæðu A og B hluta Rekstrarniðurstaða samstæðu Reykjavíkurborgar , A - og B-hluta , var jákvæð um 12.243 m.kr. en áætlanir gerðu ráð fyrir jákvæðri niðurstöðu um 12.132 m.kr . Rekstrarniðurstaðan er því 111 m.kr. betri en gert var ráð fyrir . Betri rekstrarniðurstöðu má einkum rekja til hærri tekjufærðra matsbreytinga fjárfestingaeigna Félagsbústaða . Rekstrarniðurstaða fyrir fjármagnsliði var jákvæð um 18.797 m.kr. sem er 4.232 m.kr. lakari niðurstaða en áætlun gerði ráð fyrir . Heildareignir samstæðunnar samkvæmt samanteknum efnahagsreikningi námu í lok september 681.724 m.kr. , heildarskuldir ásamt skuldbindingum voru 347.726 m.kr. og eigið fé var 333.998 m.kr. en þar af var hlutdeild meðeigenda 18.017 m.kr . Eiginfjárhlutfall samstæðunnar er nú 49,0% en var 49,4% um síðustu áramót .